ทั่วโลกติดเชื้อ “โควิด” ทะลุ 47 ล้านราย ตายพุ่งเกิน 1.21 ล้านคน
เว็บไซต์ Worldometers อัปเดตตัวเลขผู้ติดเชื้อ "โควิด" ทั่วโลก ล่าสุด ทะลุ 47 ล้านราย ตายพุ่งเกิน 1.21 ล้านคน
เว็บไซต์ Worldometers อัปเดตตัวเลขผู้ติดเชื้อ "โควิด" ทั่วโลก ล่าสุด ทะลุ 47 ล้านราย ตายพุ่งเกิน 1.21 ล้านคน
3 พ.ย. 2563

Worldometers ซึ่งเป็นเว็บไซต์รายงานข้อมูลล่าสุดที่มีการรวบรวมจากหน่วยงานด้านสาธารณสุขทั่วโลก ระบุว่า ยอดผู้ติดเชื้อไวรัสโควิด-19 ทั่วโลกขณะนี้ ณ วันที่ 3 พ.ย.63 อยู่ที่ 47,428,888 ราย และยอดผู้เสียชีวิตอยู่ที่ 1,213,224 ราย
โดยสหรัฐมียอดผู้ติดเชื้อไวรัสโควิด-19 สูงสุดในโลก 9,568,275 ราย รองลงมาคืออินเดีย 8,267,623 ราย , บราซิล 5,554,206 ราย , รัสเซีย 1,673,686 ราย , ฝรั่งเศส 1,466,433 ราย, สเปน 1,313,087 ราย , อาร์เจนตินา 1,183,131 ราย , โคลอมเบีย 1,093,256 ราย และสหราชอาณาจักร 1,053,864 ราย
นอกจากนี้ สหรัฐยังเป็นประเทศที่มีจำนวนผู้เสียชีวิตสูงสุดในโลก 237,009 ราย ตามมาด้วยบราซิล 160,272 ราย , อินเดีย 123,139 ราย , เม็กซิโก 92,100 ราย และสหราชอาณาจักร 46,853 ราย
ทั้งนี้ การแพร่ระบาดของเชื้อไวรัสโควิด-19 ได้ทวีความรุนแรงและรวดเร็วขึ้น โดยทั่วโลกติดเชื้อไวรัสโควิด-19 จำนวน 10 ล้านรายภายในเวลา 3 เดือน และสู่ระดับ 20 ล้านรายภายใน 44 วัน, 30 ล้านรายภายใน 38 วัน และ 40 ล้านรายภายในเวลาเพียง 32 วัน